**Tiszavasvári Város Önkormányzata**

**Képviselő-testületÉNEK**

**216/2023. (VIII.03.) Kt. számú**

**határozata**

**A Tiszavasvári, Kossuth u. 6. 1/6. sz. alatti önkormányzati lakás Fehér Krisztina részére történő bérbeadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület a Tiszavasvári, **Kossuth u. 6. 1/6.** szám alatti önkormányzati tulajdonú, 65 m2 nagyságú, komfortos, 1 + 2 félszobás szobás szociális bérlakás bérlőjének **2023. május 10. napjától** **határozatlan időtartamra Fehér Krisztinát** jelöli ki - mint a bérlakás bérlőtársát - a határozat mellékletét képező lakásbérleti szerződésben foglaltak szerint, tekintettel arra, hogy a bérlakás bérlője, Fehér Ilona 2023. május 09-én elhunyt.

2. A bérlő a bérlakás után havonta a komfortos szociális lakások után fizetendő lakbért köteles megfizetni.

3. Felkéri a Polgármestert, hogy a lakásbérleti szerződést a bérlővel kösse meg.

Határidő: azonnal Felelős:Szőke Zoltán polgármester

**Szőke Zoltán dr. Kórik Zsuzsanna**

**polgármester jegyző**

216/2023. (VIII.03.)Kt. határozat melléklete

LAKÁSBÉRLETI SZERZŐDÉS

mely létrejött Tiszavasvári Város Önkormányzata Képviselő-testületének 216/2023. (VIII.03.) Kt. számú határozata alapján egyrészről

**Tiszavasvári Város Önkormányzata**

székhely: Tiszavasvári, Városháza tér 4.

Adószám: 15732468-2-15

Statisztikai számjel: 1573248-8411-321-15

Képviselő: Szőke Zoltán polgármester,

mint Bérbeadó (továbbiakban: Bérbeadó), másrészről

**Fehér Krisztina (szül: Mátyási Krisztina)**

szül.hely, idő: …

anyja neve: …

szem.azonosító szám: ...

lakcím: Tiszavasvári, Kossuth u. 3. 1/6.,

mint Bérlő (továbbiakban: Bérlő) között az alábbi feltételek szerint:

**ELŐZMÉNY**

A Tiszavasvári, Kossuth u. 6. 1/6. sz. alatti önkormányzati bérlakás korábbi Bérlője, Fehér Ilona 2023. május 09-én elhunyt. Az Önkormányzat 2009. május 04-én módosította a Fehér Ilonával kötött lakásbérleti szerződést, melyben a Bérlő kérelmére lánya, Fehér Krisztina bérlőtársként lett feltüntetve.

1. A *lakásbérlet tárgya:*

az Önkormányzat tulajdonában lévő **Tiszavasvári, Kossuth u. 6. 1/6.** szám alatti, 2850/2/A/6 hrsz-ú 1 + két fél lakószoba, konyha, kamra, fürdőszoba, WC., előszoba, étkező és loggia helyiségekből álló *szociális bérlakás*.

A *lakás alapterülete*: *65* m2, *komfortfokozata*: komfortos.

2. Bérbeadó bérbe adja, a Bérlő bérbe veszi az 1./ pontban megjelölt lakást **2023. május 10. napjától határozatlan időtartamra**.

3. Felek a birtokba adásról nem rendelkeznek, arról átadás-átvételi jegyzőkönyv nem készül, tekintettel arra, hogy a Bérlő ezen szerződés aláírását megelőzően is a bérlakás Bérlőtársa volt, mivel édesanyja, Fehér Ilona volt a lakás korábbi Bérlője, ezért részére a lakás külön nem kerül átadásra.

4. Bérlő a lakás használatáért 2023. évben havonta a **szociális lakásokra megállapított lakbért köteles fizetni:**

* 18.980 Ft lakbért (292 Ft/m2/hó x 65 m2),
* 250 Ft lépcsőház világítás díjat,
* 250 Ft lépcsőház világítás díjat,

## összesen 19.480 Ft-ot köteles egy összegben előre minden hó 10. napjáig megfizetni a Tiszavasvári Polgármesteri Hivatal 11744144-15732468-10000025 számú számlájára.

Amennyiben fizetési kötelezettségének nem tesz eleget, a késedelem napjától számítva a mindenkori Ptk. szerinti kamatot is köteles a bérbeadó részére megfizetni.

A Bérbeadó fenntartja a jogot, hogy a bérleti díjat évente felülvizsgálja, és azt megemelje az előző év azonos hónapjához viszonyítva, a megelőző tizenkét hónap alatt bekövetkezett fogyasztói árindex változás mértékével.

5. A bérleti díj az *üzemeltetési költségeket* (áram-, gáz-, víz- és szemétszállítási díj) *nem tartalmazza*, azokat a Bérlő köteles megfizetni a közműszolgáltatók felé.

6. A Bérlő bérlakásból történő kiköltözésekor a fogyasztó személyében történő változást a Bérbeadó jelenti le a közműszolgáltatóknál, a Bérlő a bérlakásból való kiköltözéskor - a rögzített óraállásoknak megfelelően - köteles közműtartozását a szolgáltató cégek felé 15 napon belül rendezni.

7. Szerződéskötéskor a lakásban 4 fő költözik (…). A lakásban lakók létszámának változását 30 napon belül írásban kell bejelenteni Tiszavasvári Város Önkormányzatához.

8. A Bérlő a lakásba a Bérbeadó írásbeli hozzájárulása nélkül is befogadhatja házastársát, gyermekét, befogadott gyermekének a gyermekét, valamint szülőjét.

Bérlő a lakásba más személyt – házastársa, kiskorú gyermeke, valamint a befogadott gyermekének az együtt lakás ideje alatt született gyermeke kivételével – csak a Szociális és Humán Bizottság külön engedélyével fogadhat be.

9. Bérlő a lakásbérleti szerződés fennállása alatt *köteles életvitelszerűen a lakásban lakni*. A Bérlő a lakásból történő két hónapot meghaladó távollétét és annak időtartamát köteles írásban a Bérbeadó részére bejelenteni, ellenkező esetben a bérleti jogviszony felmondásra kerül.

10. Bérlő a lakást rendeltetésszerűen, a szerződésnek megfelelően használhatja.

11. Bérlő a lakás átalakítására, korszerűsítésére a felek írásbeli megállapodása alapján jogosult.

12. Bérbeadó a bérleti szerződés fennállása alatt - a Bérlő szükségtelen háborítása nélkül – évente ellenőrizheti a Bérlő rendeltetésszerű lakáshasználatát, a szerződésben foglalt kötelezettségek teljesítését, a lakás, az épület műszaki állapotát, stb., melyet a Bérlő tűrni köteles. Az ellenőrzés megakadályozása felmondási ok.

13. Bérlő a bérleti jogviszony bármilyen jogcímen történő megszűnése esetén a lakást - külön megállapodás hiányában – tisztán, egyszeri festéssel, a Bérlő karbantartási feladatai közé tartozó hiányosságok pótlásával, rendeltetésszerű használatra alkalmas állapotban köteles a Bérbeadó részére átadni.

Amennyiben a lakást a Bérlő Bérbeadónak nem a 13./ pontban foglaltaknak megfelelő állapotban adja át, illetve – határidő megjelölés mellett – határidőben nem szünteti meg a felmerült hiányosságokat, a munkálatokat a Bérbeadó Bérlő helyett, terhére, haladéktalanul elvégezteti. Az elvégzett munkák költségeit Bérbeadó a Ptk-ban foglalt szabályok szerint érvényesíti.

14. A szerződés megszűnése után a lakásban visszamaradó személy - a bérleti jog folytatására jogosult személy kivételével - másik lakásra nem tarthat igényt.

15. Bérlő az önkormányzati bérlakásra *albérleti szerződést nem köthet*. A Bérlő a bérlakást nem terhelheti meg, azt nem idegenítheti el.

16. Bérlő köteles Bérbeadó részére írásban, 30 napon belül bejelenteni saját tulajdonú lakás megszerzését, valamint építését. Amennyiben a Bérlő saját tulajdonú lakás építésébe kezd, úgy 2 évig jogosult az önkormányzati lakás használatára.

17. Felek megállapodnak abban, hogy a bérlakásra a Bérbeadó köt épületbiztosítást, a bérlakásban található ingóságra a Bérlő köt vagyonbiztosítást.

18. Bérbeadó (a továbbiakban e pont alkalmazásában: Adatkezelő) tájékoztatja Bérlőt, hogy jelen jogügylet kapcsán az Európai Parlament és a Tanács 2016/679 Rendeletében (GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el. Adatkezelő tájékoztatja a Bérlőt, hogy jelen szerződésben rögzített adatait a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja a Bérlőt, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. A Bérlőnek joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. A Bérlő jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adatait a fent említettek szerint kezelje.

19. A „Fontos tudnivalókban” feltüntetett kötelezettségeken kívül a bérleti szerződésben nem szabályozott kérdések tekintetében a lakások és nem lakás célú helyiségek bérletére, valamint az elidegenítésükre vonatkozó egyes szabályokról szóló többszörösen módosított 1993. évi LXXVIII. törvény, a Tiszavasvári Város Önkormányzata Képviselő-testülete a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló önkormányzati rendeletének rendelkezései, valamint a Ptk. szabályai az irányadóak.

20. Felek megegyeznek abban, hogy a közöttük fennálló, 2009. május 04-én kelt - Tiszavasvári Város Önkormányzata bérbeadó, Fehér Ilona volt bérlő és Fehér Krisztina bérlőtárs között létrejött – lakásbérleti szerződés-módosító közös nyilatkozat jelen szerződés aláírásával megszűnik.

Tiszavasvári, 2023…...

**Tiszavasvári Város Önkormányzata Fehér Krisztina**

*bérbeadó bérlő*

**képv.: Szőke Zoltán polgármester**